ASIAN พุ่งชนซิลลิ่ง! รับงบฯ Q1/63 กำไรโต 76% โบรกฯเชียร์ “ซื้อ” อัพเป้าใหม่ 6.30 บ.
ASIAN พุ่งชนซิลลิ่ง! รับงบฯ Q1/63 กำไรโต 76% โบรกฯเชียร์ "ซื้อ" อัพเป้าใหม่ 6.30 บ.
ASIAN พุ่งชนซิลลิ่ง! รับงบฯ Q1/63 กำไรโต 76% โบรกฯเชียร์ "ซื้อ" อัพเป้าใหม่ 6.30 บ.
12 พ.ค. 2563

ผู้สื่อข่าวรายงานว่า บริษัท เอเชี่ยนซี คอร์ปอเรชั่น จำกัด (มหาชน)  หรือ ASIAN  ณ เวลา 11.08 น. อยู่ที่ระดับ 4.94 บาท บวก 0.64 บาท หรือ 14.88%  ด้วยมูลค่าซื้อขาย 13.47 ล้านบาท ราคาหุ้นพุ่งชนซิลลิง (Ceiling) ของวันที่ระดับ 4.94 บาท

บล.ดีบีเอส วิคเคอร์ส (ประเทศไทย) ระบุในบทวิเคราะห์ฯว่า ปรับคำแนะนำหุ้น ASIAN เพิ่มเป็น “ซื้อ” จากเดิม “ถือ” ตามราคาพื้นฐานที่เพิ่มขึ้นจาก 4.30 บาท เป็น 6.30 บาท โดยใช้ P/E ที่ 11 เท่าตามผลประกอบการที่ออกมาสูง และการปรับประมาณการกำไรขึ้นจากอัตรากำไรที่กลับมาเป็นปกติมากขึ้น แม้ว่าจะประเมินว่าอัตรากำไรที่สูงมากกว่าปกติในไตรมาส 1 จะไม่สามารถเกิดขึ้นได้ทั้งปี แต่ถือว่ายังสามารถอยู่ในระดับสูงได้เมื่อเทียบกับปีก่อนอย่างมีนัยสำคัญ
กำไรไตรมาส 1/63 อยู่ที่ 104.8 ล้านบาท เพิ่มขึ้น +76%เทียบช่วงเดียวกันของปีก่อน และ +483%เทียบเทียบไตรมาสก่อนหน้า จากอัตรากำไรขั้นต้นที่เพิ่มขึ้นมาก ในส่วนของอาหารแช่แข็ง ทูน่าและธุรกิจอาหารสัตว์เลี้ยงกลับมาเป็นปกติ
ด้านรายได้ลดลง -15.8%เทียบช่วงเดียวกันของปีก่อน แต่เพิ่มขึ้น +21.3%เทียบเทียบไตรมาสก่อนหน้า ลดลงจากการปรับโครงสร้างการขายสินค้าโภคภัณฑ์ให้ลดลง ทำให้รายได้เมื่อเทียบเป็นรายปีลดลง แต่มีสัญญาณฟื้นตัวจากไตรมาสก่อน
อัตรากำไรขั้นต้นเพิ่มเป็น 14.4% สูงสุดนับตั้งแต่จัดทำบทวิเคราะห์ เป็นผลจากค่าเงินบาทและยอดขายอาหารพร้อมปรุงเพิ่ม ได้ประโยชน์จากสถานการณ์โควิด โดยอัตรากำไรเพิ่มขึ้นจากไตรมาส 4/62 ที่ 7.1% และไตรมาส 1/62 ที่ 8% อย่างมีนัยสำคัญ
พร้อมปรับประมาณการกำไรปีนี้เพิ่ม เหตุผลหลักมาจากผลประกอบการไตรมาส 1 ที่เพิ่มขึ้นมาก เมื่อเทียบกับปีก่อนที่กำไรต่อไตรมาสอยู่ที่เพียง 18 ล้านบาท ถึง 59 ล้านบาท และกำไรไตรมาสเดียวเกือบเท่ากับกำไรทั้งปีที่แล้ว โดยปรับเพิ่มอัตรากำไรขั้นต้นในปีนี้เป็น 10.1% และปรับประมาณการกำไรปีนี้เป็น 308.6 ล้านบาท